AlmaznayaGroza/cyrillic-language-classification huggingface dataset:
3 коньывуон

3 коньывуон - арлэн 276-тӥ нуналыз (277-тӥ нунал високосной арын) григорианской календарья. Выль арозь 89 нунал кыле. Али дыре юлиан календарьлэн 20-тӥ куарусёнэзлы огкадь луэ. == Луэм учыръёс == 1649 - ӟуч Земской собор кутӥз Соборной Уложениез, кудӥз XIX даурозь Россилэн валтӥсь законэз вал. 1790 - Сарапулын нырысетӥ пичи калык училище усьтэмын. 1863 - США-лэн президентэз Авраам Линкольн ялӥз котькудӥз шуркынмонлэн ньылетӥ покчиарняез луэ Таукарон нунал шуыса. 1866 - Вена договоръя Австрия сётӥз Венециез Италилы. 1878 - Петербургын нылкышноослы Бестужев курсъёс усьтӥськиллям. 1891 - кужмо музъем зуркан Абхазиын Амткел тыез кылдытэм. 1932 потӥз The New York Times газетлэн «Таймс Нью Роман» шрифтэн печатлам нырысетӥ номерез. Ирак Великобританилэсь эрико луиз. 1935 - Муссолини косӥз Эфиопие кужмысь пыронэз ӧдъяны. 1938 - Пермь улос кылдытэмын. 1942 - «Фау-2» ракетаез нырысетӥ азинлыко лэзён. 1945 - Профсоюзъёслэн дунне федерацизы кылдытэмын. 1956 - Нью-Йоркын калыклы адӟытэмын дуннеысь нырысетӥез вузано атомной час - «Atomichron». 1967 - УАССР-ысь Министръёслэн Советсылэн Капитальной лэсьтӥськон управлениез кылдытэмын вал. 1986 - «К-219» стратегической подводной лодкаын авария вылэм. 1990 - Шунды ӝужан пал но Шунды пуксён пал Германиос огазеяськизы. 1993 - Могадишоын ожмаськем вал Америкаысь спецназлэн кужымъёсыз но Мохаммед Айдидлэн боевикъёсыз куспын. 1994 - Удмуртилэн правительство бордаз ужась Национальностьёсъя комитет кылдытэмын; 1999-тӥ арысен - Национальной политикая министерство. == Вордскизы == 1895 - Сергей Есенин, ӟуч совето кылбурчи. 1921 - Евгений Кунгурцев, Ижысь Совето Союзлэн кык пол героез. 1935 - Армен Джигарханян, театрын но киноын актёр, СССР-ысь калык артист. 1939 - Дора Черашняя, Удмуртиысь дышетӥсь, литературовед но критик. 1967 - Зинаида Голоднюк, Удмуртиысь драмая актриса. 1969 - Гвен Стефани, Америкаысь кырӟась но кырӟанъёслэн авторзы, «No Doubt-лэн» солисткаез, модельер, актриса. 1975 - Алексей Горшенёв, ӟуч кылбурчи, кырӟась, крезьгурчи, «Кукрыниксы» группалэн валтӥсез. == Кулӥзы == 1967 - Вудро Вильсон «Вуди» Гатри, Америкаысь фолк-кырӟась но композитор. 2016 - Рудольф Березин, удмурт филолог, педагог, дано дышетӥсь.

Source: original
Лермонтов, Михаил Юрьевич

Михаи́л Ю́рьевич Ле́рмонтов (вордскиз 1814-тӥ арын 3-тӥ коньывуонэ [15-тӥ коньывуонэ], Муско - кулӥз 1841-тӥ арын 15-тӥ пӧсьтолэзе [27-тӥ пӧсьтолэзе], Пятигорск) - ӟуч кылбурчи, прозаик, драматург, суредась. Вордскиз офицерлэн семьяяз, сое будэтӥз песяез. == Улон но гжъяськон сюресэз == Нырысетӥ кылбуръёссэ М. Лермонтов гожтӥз, Москваысь университет пансионатын дышетскыкуз. Сое йылпумъяса, дано гожъяськись Мускоысь университетэ, собере Петербургысь гвардейской прапорщикъёслэн школаязы пыре. Служить каре Гусаръёслэн полказы, Царской селоын. «Кылбурчилэн кулонэз» («Смерть поэта») кылбурез понна Лермонтовез ссылкае келязы. Кавказэ мыныкуз, гожъяськись 1 толэзь Москваын ортчытэ. Соку ик кылдӥз «Бородино» ужез - со ожлы 1 ар тырмонлы сӥземын. Кавказын улыкуз, Лермонтов гожъяськемысь дугдымтэ сяна, эшшо суредаськыны но кутскиз. Дано литераторлэн песяез сюлмаськемен, сое дырызлэсь вазь лэзё Петербурге но отын со выльысь службазэ азьланьтэ. Бӧрысь улонэз М. Ю. Лермонтовлэн «Отечественные записки» редакциен герӟаськемын. Но отын но кема ужаны уг кылды: Э. Барантэн дуэльлы луыса поэтэз выльысь Кавказэ ссылкае ысто, отын со оже пыриське. Пятигорскын, кыкетӥ ссылкаысьтыз дораз берытскыкуз, гожъяськись тодмозэ пумита. Лек шоккетэмез бере соиз Лермонтовез дуэле ӧте. Дуэльын Лермонтов быре. Вакчи улонэз ӵоже гожъяськись ог 30 поэмаос, 40 кылбуръёс, кӧня ке проза но драма произведениос гожтӥз, тросэз соос пӧлысь кулэмез бере гинэ поттэмын вал. М.Ю. Лермонтовлэн творчествояз тужгес устоен лыдъясько та произведениосыз: «Мцыри», «Бородино», «Герой нашего времени», «Маскарад», «Демон», «Узник».

Source: original
Иж — Кузон электропоезд

Иж - Кузон электропоезд - ӝог пригородной электропоезд-экспресс. Удмуртилэсь но Татарстанлэсь шоркаръёссэс ог-огенызы герӟа. Поездлэн маршрутэз Удмуртиысь Завьял, Пичи Пурга, Можга но Кизнер ёросъёстӥ, Киров улостӥ но Татарстанэтӥ ортче. Ижысен Кузонозь шонер электричкаез маршрут кузя нырысьсэ лэзизы 2001-тӥ арын коньывуон (октябрь) толэзе. Со дыре Горький чугун сюресын та маршрут тужгес но кузез вал (337 иськем). 2002-тӥ арын апрель толэзе Иж но Кузон куспытӥ мыныны-ветлыны кутскиз нырысетӥез ЭД9МК электропоезд, кудӥзлэн составаз пӧртэм классо вагонъёс вал. 2013-тӥ арын Иж - Кузон огъя электропоездэз кык нимаз электричкалы люкизы (Иж - Кизнер но Кизнер - Кузон). Таин сэрен пассажиръёсызлы Кизнер станциын кылдэмын ог поездысь мукетаз умойтэм пуксьылон. == Станциос == Ижысен Кизнерозь: Ижевск, Лудзя, Юски, 9-тӥ км, Агрыз, Уром, Карамбай, Пычас, Можга, Сардан, Люга, Саркуз, Ягул, Кизнер (мукет поездэ выжон). Кизнерысен Кузонозь: Кизнер, 962-тӥ км, Сосновка, Заструг, Ямное, Вятские Поляны, Кукмор, Братъёс Комаровъёс, Шемордан, Арск, 804-тӥ км, Компрессорной, Ометьево, Метро Аметьево, Кузон.

Source: original
6 инвожо

6 инвожо - арлэн 157-тӥ нуналыз (158-тӥ нунал високосной арын) григорианской календарья. Выль арозь 208 нунал кыле. Али дыре юлиан календарьлэн 24-тӥ куартолэзезлы огкадь луэ. == Праздникъёс == Ӟуч кыллэн нуналыз удмуртъёс - Легезьпу сяськаяське. == Луэм учыръёс == 1523 - Густав I Ваза Швецилэн короляз быръемын вал, мар луиз Кальмар унилэн куашканэз. 1664 - Выль Амстердам нимамын Нью-Йорк. 1683 - усьтӥськиз Оксфордысь Эшмол музей, нырысетӥез музей университет бордын. 1912 - Дас сюрс ӵынъёслэн нёжалзылэн но Новарупта вулканлэн кылдонзы. 1919 - Совето власть Нестор Махноез вне закона лыдъяз. 1922 - «Крестьянка» литературно-художественной журналлэн одӥгетӥ номерез потӥз. 1932 - Чилиын социализмо республика ялэмын. 1937 - ужаны ӧдъяз нырысетӥез коӵылӥсь станция Уйпал полюс-1. 1944 - «Д нунал» - союзникъёслэн Нормандилэн ярдураз потонзы. Европаын кыктэтӥ фронтэз усьтон. 1957 - Дзержинский нимо площадьын Мускоын усьтӥськиз «Детский мир» вузъюрт. 1984 - Индиысь армилэн Зарни храм вылэ Амритсарын урдӥськемез; 570-лэсь ятыр быремъёс. 1984 - Алексей Пажитнов адӟытӥз калыклы «Тетрис» шудонэз. 2002 - Средиземной зарезь вадсын астероид пуштэм. 2011 - Пугачёвоысь пуштонъёс: Пичи Пурга ёросын сӧрем коркаосысь улӥсьёслы уксё сётъяны кутскизы. == Вордскизы == 1599 - Диего Родригес де Сильва Веласкес, Испаниысь художник. 1749 - Осип Михайлович Дерибас (Хосе де Рибас), Россиысь испан выжыё адмирал. 1799 - Александр Пушкин, быдӟым ӟуч кылбурчи но проза гожъясь. 1857 - Александр Ляпунов, ӟуч математик, академик. 1868 - Роберт Скотт, Англиысь Антарктидаез эскерись. 1875 - Томас Манн, немец писатель, Нобель премилэн литературая лауреатэз (1929). 1889 - Игорь Сикорский, ӟуч но американ авиаконструктор, тодосчи, изобретатель, философ. 1903 - Арам Хачатурян, армян композитор, СССР-ысь калык артист, СССР-лэн кун премиезлэн лауреатэз, Социалистической Ужысь Герой. 1904 - Татьяна Пельтцер, совето актриса, СССР-ысь калык артист. 1943 - Иосиф Бобров, удмурт дышетӥсь но кылбурчи. 1947 - Бари Алибасов, крезьгурчи, продюсер, «На-на» группаез визьнодась. 1955 - Людмила Рудина, Шаркан ёросысь ӟуч кылъя но литературая дышетӥсь. == Кулӥзы == 1870 - Фердинанд Врангель, Россиысь мореплаватель но полярной исследователь, адмирал. 1941 - Луи Шевроле, Америкаысь автогонщик но автомобиль лэсьтӥсь. 1948 - Луи Жан Люмьер, кинематограф кылдытӥсь. 1961 - Карл Густав Юнг, Швейцариысь психиатр, психолог, философ. 1995 - Савелий Крамаров, комедийной киноактёр. 2006 - Билли Престон, Америкаысь рок-музыкант.

Source: original
Удмурт Элькунлэн Тӧроез

Удмурт Элькунлэн Тӧроез (ӟуч Глава Удмуртской Республики) - Удмурт Элькунысь вылӥез интыуж; Удмурт Элькун Кивалтэтэн, Удмуртиысь быдэсъясь тӧрлыклэн вылӥ ёзэтэныз кивалтэ. «Удмурт Элькунлэн Азьмуртэз» нимо азьвыл интыужез 2014 арын воштӥз. == Историез == Россиын шара тӧрлыкез радъян эсэпъёслы тупаны вылысь, 2011 арын Кун Кенеш Кункатэз выль воштонъёсын «Удмурт Элькунлэн Азьмуртэз» нимо интыужез «Удмурт Элькунлэн Тӧроез» шуыса ниманы пуктӥз. Соку та интыын ужам Александр Волков, ужоскет дырыз бырытозь ик, Удмурт Элькунлэн Азьмуртэз вал на. Александр Соловьёв 2014 аре выль интыуже пыриз ни. == Чӧлсконъёс == - официал вотэсбамыз.

Source: original
Ильминский, Николай Иванович

Николай Иванович Ильминский - Востокын улӥсь калыкъёслэсь историзэс, културазэс, сям-йылолъёссэс эскерись. Улӥз 1822-тӥ -1891-тӥ аръёсы. Вордскиз священниклэн семьяяз. 1846-тӥ арын йылпумъяз Казаньысь духовной семинариез. Собере татчы ик ужаны кылиз. Эскериз бигер кылэ берыктэм Выль Заветэз. 1850-тӥ арын Ильминскиез келязы Санкт-Петербурге черк книгаосты бигер кылэ берыктонэз эскерон вылысь. Азьланяз Ильминский улэ но ужа Дамаск, Константинополь, Каир гордъёсын, дышетэ араб, перс, турча кылъёсты. 19-тӥ даурлэн кыкетӥ ӝыныяз Ильминский Волга но Урал котырын улӥсь калыкъёслы - удмуртъёслы, бигеръёслы, поръёслы дышетон учреждениос усьтыны юрттӥз . Со сяна, саклык висъяз калыкъёслэн анай кылынызы инмарлы оскон книгаос, пособиос поттыны. 1863-тӥ арын усьтӥз Казыньын христианствое пырем бигеръёслы школа. 1872-тӥ арын Ильминскиез юнмато Казаньысь инородческой духовной семинарилы кивалтӥсе. Татын со тодон-валан сётыны кутске ӧжыт лыдъем выжыысь калыкъёслы. Ильминскийлэн ӵектэмезъя удмурт нылпиослы усьтӥськизы 7 школаос. Соос пӧлын Карлыганысь удмурт школа но. Ильминскийлэн дышетонъя системаез вылын тодон-валан люказ нырысетӥ удмурт но пор интеллигенция. Азьланяз соос пӧлысь потӥзы нырысетӥ удмурт дышетӥсьёс. Н. И. Ильминский улонысь кошкем бере солэн дышетон амалъёсыз - "христиан оскон пыр тодон-валан люкан" - пачказы критика улэ. 1911-тӥ-1913-тӥ аръёсы соосты дышетон системаысь куштӥзы. Туннэ тросэз тодосчиос Ильминскийлэсь амалъёссэ дунъяло. Профессор Н.И.Егоров. Выступление на чувашском языке (Круглый стол, посвященный к 195-летию со дня рождения Н.И. Ильминского, 120-летию Н.Н. Поппе и 145-летию К.П. Прокопьева). Чăвашла. Сергей Щербаков: Миссионерско-просветительская система Н.И. Ильминского и чуваши: две стороны одной медали Agabazar: Сумбур вместо гармонии

Source: original
Удмурт Республикалэн Президентэз

Удмурт Республикалэн Президентэз (офиц. Удмурт Элькунлэн Азьмуртэз) - 2000-2014 аръёсын Удмуртилэн вылӥ кивалтӥсь адямиез. Со кивалтӥз кун властьлэн вылӥ быдэсъясь органэныз - Удмурт Республикалэн Правительствоеныз. Удмуртилэн президентэзлэн постэз 2000-тӥ арын кылдытэмын вал сояз арын ик 26-тӥ южтолэзе ортчем референдумлы йылпумъянъёсъя. Нырысетӥ ползэ Удмуртилэн президентэз 4 арлы быръемын вал, бӧрысь полномочиосызлэсь сроксэс 5 арозь будэтӥзы. Кык пол (2000-тӥ но 2004-тӥ арын) Удмуртилы президентэз вань калыкен бырйылӥзы, куинетӥзэ (2009-тӥ арын) «быръёнъёс» Кун Кенешын ортчизы. Президентлэн постэз Кун Кенешысь депутатъёсын 2011-тӥ арын быдтэмын, солэн полномочиосыз 2014-тӥ арысен сётэмын выль вылӥ кивалтӥсь адямилы - Удмурт Республикалэн Тӧроезлы. == Озьы ик учке == Удмурт Республикалэн Тӧроез

Source: original
Куанер улон шек ӧвӧл

«Куанер улон шек ӧвӧл» (ӟуч «Бедность не порок») - ӟуч драматурглэн Александр Островскийлэн куинь ёзо комедиез. Гожтэмын 1853-тӥ арын. Печатламын 1854-тӥ арын. Комедилэн премьераез ортчиз Мускоысь Пичи театрын 1854-тӥ арын 25-тӥ толшоре. «Куанер улон шек ӧвӧл» комедиез автор сӥзиз Пров Михайлович Садовскийлы, Пичи театрысь артистлы. Удмурт кылэ пьесаез берыктӥз Михаил Петров. == Шудӥсь муртъёс == Гордей Карпыч Торцов, узыр купец. Пелагея Егоровна, солэн кышноез. Любовь Гордеевна, соослэн нылзы. Любим Карпыч Торцов, солэн братэз, ваньбурзэ тус-тас карем маке. Африкан Савич Коршунов, фабрикант. Митя, Торцовлэн приказчикез. Яша Гуслин, Торцовлэн племянникез. Гриша Разлюляев, узыр купецлэн пиез, егит пи. Анна Ивановна, карттэк кылем егит кышно. Маша, Любовь Гордеевналэн эшез. Лиза, Любовь Гордеевналэн эшез. Егорушка, пичи пи, Торцовлэн кыдёкысь ӵыжы-выжыез. Арина, Любовь Гордеевналэн нянькаез. Пьесалэн действиез мынэ уезд карын, Торцов купецлэн корказ, вожодыр вакытэ.

Source: original
Гепард

Гепард (латин кылын Acinonyx jubatus ) - Felidae семьяысь Африкаын но Азияын улӥсь бадӟым пöйшур. == Систематика == Африкаын : Acinonyx jubatus jubatus - Лымшор Африка, Намибия Acinonyx jubatus raineyi - Кения Acinonyx jubatus ngorongorensis - Танзания но Заир Acinonyx jubatus soemmeringii - Нигерия - Сомали Acinonyx jubatus hecki - Алжир Азияын : Acinonyx jubatus raddei - Прикаспийская низменность Acinonyx jubatus venaticus - Индия но Средний Восток

Source: original
Геофизика

Геофизика (яке Музъемлэн физикаез) - Музъемлэсь физика аслыкъёссэ но солэн чурыт сфераосаз, кизер (гидросфера) но газ (атмосфера) оболочкаосаз луылӥсь физика процессъёсты эскерись наукаослэн комплекссы. Геофизикае пыро: геомагнетизм (Музъемлэн магнит бусыез сярысь тодос) аэрономия (атмосфералэн вылӥесь сӥосыз сярысь тодос) метеорология (атмосфера сярысь наука) физической метеорология (атмосфералэн физикаез) динамической метеорология синоптической метеорология климатология океанология (Дунневыл океан сярысь тодос, со лыдын зарезьлэн физикаез) мувырлэн гидрологиез (шуръёс, тыос но мувырысь мукет вуо макеос сярысь тодос) гляциология (йӧлэн ваньмыз формаосыз сярысь тодос) му пушкеслэн физикаез сейсмология (музъем зурканъёс но музъем курлэн мукет вырылонъёсыз сярысь тодос) гравиметрия (Музъемлэн гравитаци бусыез сярысь тодос) музъем вуйылонъёс сярысь тодос музъем курлэн туала вырылонъёсыз сярысь тодос. == Озьы ик учке == Геохимия

Source: original
Муско метрополитен

Муско метрополитен (ӟуч Московский метрополитен) - Муско улосысь Муско карысь метрополитен. Кылдытэмын 1935-тӥ арын. Со СССР-ын нырысетӥ метрополитен вал. Кивалтӥсез - Беседин Иван Сергеевич. == Муско метрополитенлэн станциосыз == Муско метроын 200 станция. 195 интыяськемын Мусколэн территорияз, 1 - быдэсак Муско улосын, 2 интыяськемын регионлэн кунгожазы но 1 - Выль Москвалэн территорияз. Тросэз станциос нимзэс вошъязы, кудъёсыз - кӧня ке пол. Тросэз станциос - музъем улысь, 12 станция гинэ музъем вылысь, но 5 - музъем вылысь (эстакадаос но мостъёс вылын). Станциялэн облицовкаезлэн быдӟалаез (ваньмыз) - 795,5 сюрс м²: мраморной плиткаен - 358,5 сюрс м², гранитной плиткаен - 72,6 сюрс м², олокыӵе плиткаен - 219,9 сюрс м², мукет облицовкаен - 144,4 сюрс м². === Рекордъёс (статистика) === Тужгес мур станция - «Парк Победы» (84 м). Музъем улысь станция, кудӥз музъем выллы матынгес интыяськемын - «Печатники» (5 м). Тужгес но кузь станция (платформалэн кузьдалаезъя) - «Воробьёвы горы» (282 м). Тужгес но паськыт станция - «Партизанская», нош 2-тӥ инты басьтэ «Полежаевская» (кыкез но та станциос куинь сюресъем) Тужгес но кузь перегон - «Крылатское» - «Строгино» (6625 м). Тужгес но вакчи перегон - «Выставочная» - «Международная» (500 м). Тужгес но кузь эскалатор - 126,8 м, ӝутӥськонэзлэн ӝуждалаез 63,4 м («Парк Победы»). == Чӧлсконъёс == Официальной сайтэз (ӟуч)

Source: original
Фрагмипедиум

Фрагмипедиум ( лат. Phragmipedium ) - Орхидной будосъёс (Orchidaceae) семьяысь Америкалэн сяськаё будос. Дуннеын тодмо ог 20 пӧртэм. == Видъёс == Phragmipedium andreettae Phragmipedium besseae Phragmipedium boissierianum Phragmipedium brasiliense Phragmipedium caricinum Phragmipedium caudatum Phragmipedium chapadense Phragmipedium christiansenianum Phragmipedium exstaminodium Phragmipedium fischeri Phragmipedium hirtzii Phragmipedium humboldtii Phragmipedium klotzschianum Phragmipedium kovachii Phragmipedium lindenii Phragmipedium lindleyanum Phragmipedium longifolium Phragmipedium pearcei Phragmipedium popowii Phragmipedium reticulatum Phragmipedium richteri Phragmipedium × roethianum Phragmipedium schlimii Phragmipedium tetzlaffianum Phragmipedium vittatum Phragmipedium wallisii Phragmipedium warszewiczianum

Source: original
Туктамышева, Елизавета Сергеевна

Елизавета Сергеевна Туктамышева (вордскемын 17-тӥ толсуре 1996-тӥ аре, Глазкар, Удмуртия) - Удмуртиысь фигурной нискыланъёсъя спортсмен, оген нылкышно нискыланъёсъя ӵошатскылэ, дуннелэн чемпионэз 2015-тӥ арын, со арын ик дуннелэн командной чемпионатэзлэн азвесь призёрез но Европалэн чемпионэз, 2013-тӥ арын Россилэн чемпионэз но Европалэн чемпионатэзлэн бронза призёрез, 2014/2015 сезонын Гран-при финаллэн вормисез, I тол юношеской Олимпи шудонъёслэн чемпионзы (2012), 2010-тӥ арын юниоръёс пӧлын Гран-при финаллэн азвесь призёрез, 2011-тӥ арын дуннелэн юниоръёс пӧлын чемпионатэзлэн азвесь призёрез. Россиысь спортъя дано мастер. 2018-тӥ аре 2-тӥ куартолэзе Конькиен бызьылӥсьёслэн калыккуспо союззылэн рейтингаз Туктамышева 23-тӥ интыын вал. == Улон сюресэз == Елизаветалэн анаез дышетӥсь луыса школаын ужа. Солэн атаез - азьвылыз куасчи, собере футболъя командалэн тренерез - 2011-тӥ арын оштолэзьлэн кутсконаз кулӥз. Елизавета вить аресаз конькиен нискыланы кутскиз, эшъяськыса ныл-фигуристъёсын гужем спортивной лагерьын, кытын атаез ужаз. 2006-тӥ арын Белгородын ӵошатсконъёс дыръя дас аресъем Лизаез синйылтӥз Россиысь тодмоез тренер Алексей Мишин но ӵектӥз стажировка понна со доры Санкт-Петербурге лыктыны. Тазьы вить ар ӵоже Елизавета, Глазкарын Светлана Веретенникова кивалтэм улсын тренироваться кариськыса, кык арнялы быдэ ас тренереныз вуылӥз Мишин доры Санкт-Петербурге. Сӥзьыл 2011-тӥ арын Елизавета анаеныз но сузэреныз Глазысь кабенак кошкиз. Со дырысен Туктамышева Санкт-Петербургын ялан улэ но отын ик тренироваться кариське.

Source: original
Дагестан

Дагестан (ӟуч Республика Дагестан; авар Дагъистаналъул Республика; азер. Dağıstan Respublikası, дарг. Дагъистанес Республика; кум. Дагъыстан Республикасы; лезгин Дагъустандин Республика; лакку Дагъусттаннал Республика; азер. Дагыстан Республикасы / Dağıstan Respublikası; таб. Дагъустан Республика) - Россия Федерациысь субъект. Пыре Уйпал Кавказ федеральной округе. Кылдытэмын 20 толшоре 1921-тӥ арын. Шоркарез Махачкала луэ. Бускельёсыз луо Азербайджан, Грузия, Чечня.

Source: original
Зауроглоссум

Зауроглоссум (лат. Sauroglossum) - Орхидной будосъёс (Orchidaceae) семьяысь Лымшор Америкалэн сяськаё будос. Дуннеын тодмо ог 11 пӧртэм. == Видъёс == Sauroglossum andinum (Hauman) Garay Sauroglossum aurantiacum (C.Schweinf.) Garay Sauroglossum corymbosum (Lindl.) Garay Sauroglossum distans Lindl. ex Garay Sauroglossum dromadum Szlach. Sauroglossum longiflorum (Schltr.) Garay Sauroglossum nitidum (Vell.) Schltr. Sauroglossum odoratum Robatsch Sauroglossum organense Szlach. Sauroglossum schweinfurthianum Garay Sauroglossum sellilabre (Griseb.) Schltr.

Source: original
Ижысь подшипниковой завод

Ижысь подшипниковой завод (ИПЗ) - Иж карысь подшипник поттонъя завод. Интыяськемын вал городлэн шораз, Удмурт урам, 304 адресъя. 1993-тӥ арын акционерной обществолы пӧрмытозь, со 13-тӥ номеро кун подшипниковой завод шуыса нимаське вал. 1995-тӥ арын татын 1500 пала адями ужаз, заводлэн площадез 22 сюрс м² вал. Заводлэн проектэз 1957-тӥ арын куартолэзе юнматэмын. 1958-тӥ арын оштолэзе ни нырысетӥ подшипникъёс поттэмын. 1958-1965 аръёсын предприятиын лэсьтэм продукция Удмуртиысь но Предуральеысь машиностроительной заводъёсы кошкылӥз. ИЖ мотоциклъёслы 203-тӥ но 205-тӥ сериослэн подшипникъёссы поттӥсько вал, Ижысь механической заводлы - 306-тӥ серилэнъёсыз. Ижысь мотозаводэ подшипникъёслэсь 15 йӧссэс келяло вал, Воткаысь машиностроительной заводэ - 4 йӧссэс, Сарапулысь электрогенератор заводэ - 3 йӧссэс. 80-тӥ аръёслэн пумазы арлы быдэ завод 35 миллионлэсь трос подшипник лэсьтылӥз, потребительёслэн лыдзы укмыс сюозь йылӥз. Трос технологической процессъёсыз заводын станок-автоматъёс быдэстылӥзы. 1988-1990 аръёсын игольчатой подшипникъёсты поттон радъямын. 1996-тӥ арлэн кутсконаз предприятилэн продукциез кутӥськылӥз «Жигули», «Волга», «Москвич» автомобильёсын передачаослэн коробкаосазы, подшипник поттонлэн ог 60%-эз экспортэ потӥз. Валтӥсь продукция сяна завод озьы ик калыклы тросэн кулэ луись вузъёсты поттӥз. == Кивалтӥсьёсыз == М. Д. Русинов (1957-1960) А. А. Бычков (1960-1969) А. И. Комлев (1969-1981) Н. Е. Миронов (1981-1990, 1993-1995) Р. К. Галеев (1990-1993) В. В. Емельянов (1995-тӥ арысен). == Заводэз быдтон == Предприятиез ӝог быдтонлы кутскон понэмын луиз 2003-тӥ арын гудырикошкон толэзе, куке заводлэн акциосызлэсь контрольной пакетсэс басьтӥз «Курскысь подшипниковой компания» ЗАО (АПЗ-20). Бӧрысь тодмо луиз: выль кузёослэн валтӥсь ужпумзы вал - конкурентэз быдтыны. Кӧня ке нуналскын заводлэн уникальной оборудованиез витёнтэм шорысь Курске нуэмын вал. Ижысь предприятие юри пӧрмытэмын банкротлы но собере быдтэмын. Али азьвылыз заводлэн юртъёсаз офисъёс, вузкаронниос но супермаркетъёс интыясько. == Ссылкаос == Заводлэн сайтэз (ӟуч) Ижысь подшипник поттон завод сярысь (ӟуч)

Source: original
Улӥсьёс

Музъем вылын улӥсьёслэн лыдзы таӵе вылэм: палеолит вапумлэн пумаз (эрамылэсь азьвыл ог 15 сюрс ар), демографъёслэн малпамзыя, ог куинь миллион луиз, неолит вапумлэн пумаз (эрамылэсь азьвыл ог кык сюрс ар) - 50 млн, эрамылэн кутсконаз Музъем вылын ог 230 млн адями улӥз, эрамылэн I тысячелетиезлэн пумаз вань адямиослэн лыдзы ог 275 миллион вылэм, нош 1800 соослэн лыдзы миллиардозь йылӥз ини. 1900 аре Музъем вылын 1,6 миллиард адями улӥз, 1960 аре - ог куинь миллиард, 1993 аре - 5,5 млрд, нош 2003 аре со лыдпус эшшо ӝутскиз на (6,3 млрд адями). 1990-тӥ аръёсы Музъем вылын улӥсьёслэн лыдзы арлы быдэ ог 70 млн адямиослы йылэ вал. Демографъёслэн чакламзыя, 2050 адямиослэн огъя лыдзы 9 миллиардозь йылоз шуыса возьмано. 1993 аре Европаын 728 млн адями улӥз, Азиын - 3 336, Африкаын - 670, Уйпал Америкаын но Шоретӥ Америкаын - 442, Лымшор Америкаын - 308, Австралиын но Океаниын - 28 млн адями.. 2005 аре улӥсьёслэн лыдзыя уката ик бадӟымесь кунъёс пӧлы пыро вал: Китай - 1 310,6 млн, Индия - 1 027,6, США - 283,2, Индонезия - 216,2, Бразилия - 186,5 но Россия - 145 млн. == Со сяна == Улӥсьёссылэн лыдзыя радъям кунъёс

Source: original
Вормон нунал

Вормон нунал (ӟуч День Победы) - Совето армилэн но совето калыклэн Быдӟым Атыкай ожын 1941-1945 аръёсы басьтэм вормонзылы сӥзем праздник. Пуктэмын 8-тӥ куартолэзе (мае) 1945-тӥ арын СССР-ысь Верховной Советлэн Президиумезлэн указэзъя но пусйиськылэ арлы быдэ 9-тӥ куартолэзе. Вормон нунал луэ праздник но ужантэм нунал СНГ-лэн вань территорияз: Азербайджанын, Армениын, Беларусьын, Казахстанын, Киргизиын, Молдавиын, Россиын, Таджикистанын, Туркмениын, Узбекистанын, Украинаын, озьы ик Грузиын. == Чӧлсконъёс == Вормон нуналлэн официальной сайтэз

Source: original